Odense Adresse-Contoirs Efterretninger, 1846-11-03
kgl. Lovudkast, hvoriblandt Udkast til en Forordning om almindelig Værnepligt for Kongeriget Danmark, og til at prøve samme nedsattes følgende Committee, Kammerherre Lüttichau, Sognefoged Jacobsen, Ritmester Friis, Gaardeier Kirk, Godseier Nyholm, Oliemøller Schytte og Stiftamtmand Rosenørn. - 5te Møde. 26 Octbr. Præsidenten anmeldte, at han havde modtaget følgende private Andragender: 1) Sognefoged Jacobsen: Andr. om at petitionere om, at der snarest muligt for Statens Regning bliver anskaffet det nødvendige Antal Redningsbaade til at anbringes paa de farligste Steder af Landets Kyster, 2) Oliemøller Schytte: Andr. ang., at det maatte behage Hs. Maj. at tage under nærmere Overveielse, hvorledes det geheime Statsraad ved en forandret Sammensætning og Organisation maatte blive mere egnet til at opfylde sin Bestemmelse til at tjene den kongelige Magt som Raad i alle Landets vigtige Anliggender. Overretsprok. Jespersen oplæste derefter det af ham indgivne Andr. ang, et paa omhyggelige lokale Undersøgelser bygget Lovudkast til en fuldstændig Emancipation af de Ufrie i de danskevestindiske Kolonier, hvortil valgtes en Committee, Prok. Jespersen, Kherre Krieger og Propr. Weinschen. Landsoverretsprok. Jespersen, oplæste derefter det af ham indgivne Andr. ang., at Organisationen af Landsoverretten i Viborg forandres derhen, at 5 Tilforordnede votere i enhver Retssag m.v.; Committee, Jespersen, Rummelhof, Fleischer. Kjøbmand Ree oplæste derpaa det af ham indgivne Andr., at der ved Sorøe Akademie, overeensstemmende med dets Statuter af 28 Januar 1827. oprettes et videnskabeligt theoretisk og praktisk Agerdyrknings-Jnstitut m.v.; Committee, Kjøbmand Ree, Fielstrup, Weinschen. Endelig oplæste Overkrigscommissair Holst det af ham indgivne Andr. om, at et Lovudkast, sigtende til Ophævelse af Portconsumtionen og Formalingsafgiften, maa blive forelagt Stændernes næste Forsamling; Committee, Overkrigsc. Holst, Justitsr. Estrup, Kjøbmand Müller. - 6te Møde 27 Octbr. Landsoverretsprok. Jespersen, oplæste det af ham indgivne Andr. ang., at Hs. Maj. Kongen vil tage sit troe Folks Ønske om Jndførelsen af en fri Forfatning i allern. Betragtning og til Opfyldelsen af dette Folkeønske allern. ville træffe de i den Anledning fornødne Foranstaltninger. Efter Andragendets Oplæsning yttrede den kgl. Commissarius, der havde forlangt Ordet umiddelbart efter samme, sig saaledes: "Forsaavidt nærværende Andragende gaaer ud paa, at den ærede Forsamling skulde anbefale de i Sammes Præmisser udtalte Anskuelser til Kongens Overveielse, og det i disse Præmisser er udtalt, at Hertugdømmernes nærværende Stænder-Jnstitution, deres judicielle og administrative Forfatning aldeles burde omdannes og tildeels tilintetgjøres, saa ligge vel disse Forhold saavel efter Stænderanordningen af 28 Mai 1831 som efter den i den allernaadigste Kundgjørelse Stænderne givne Meddelelse saaledes udenfor Forsamlingens Virkekreds, at et Andragende herom ikke af mig vilde kunne modtages. Det er ved den mig meddeelte Jnstruction paalagt mig at meddele den ærede Forsamling: at Kongen ikke kan give sit Samtykke til at Andragender om Forandringer i Statsforfatningen tages under Behandling af Forsamlingen, men at Han forventer, at Forsamlingen selv vil afvise dem ved ikke at nedsætte en Committee over samme, hvorfor Hans Commissarius, ogsaa skal afholde sig fra at gaae ind paa Sagens Realitet.